פטר ארדש (אמרגן)

פטר ארדש (בהונגרית: Erdős Péter; בודפשט, 7 ביולי 1925 – בודפשט, 21 בפברואר 1990) היה עורך דין, מנהל ואמרגן, של כל עולם מוזיקת הפופ ההונגרית בעידן יאנוש קאדאר. הוא כונה גם "קיסר הפופ".<ref></ref> (למעשה היה איש עסקים מנהל עניינים, שהכין וארגן בעיקר הופעות אמנים והרכבים והופעות פומביות).

== קורות חייו ==
פטר ארדש נולד במשפחה יהודית כבנם של אימרה מיהאי ארדש, פקיד בנק, ושל אולגה גרינהוט.<ref>A szülők házassága Bp. IV. ker. 1923. nov. 18. (367/1923.)</ref> הוריו התגרשו כשהיה בן שנתיים (1928), ולאחר מכן גידלה אותו אמו מהכנסתה הצנועה כתופרת. לאחר שסיים את לימודיו בתיכון, הוא עבד כחייט מ-1943. בשנת 1944 נלקח למחנות שירות העבודה בשל מוצאו היהודי (עבודות כפייה לגברים יהודים עבור הצבא ההונגרי). הוא הועסק בעבודות פרך בבניית מסילות ברזל בבור (מחנה ריכוז), שם גם פגש את המשורר מיקלוש רדנוטי שנספה לאחר מכן בשואה. מאוחר יותר הוא גורש לזקסנהאוזן ולאחר מכן לבוכנוולד עד שהאמריקאים שחררו את המחנה ב-1945, הוא שרד במשקל 39 קילו.

לאחר מלחמת העולם השנייה שהה שנה בסנטוריום בשווייץ, שם הכיר את הגולה הקומוניסטית ההונגרית. משנת 1949 ערך את כתב העת מדיאר נאפ (Magyar Nap) והיה גם מגיה לפרנסתו באתנאום הוצאה לאור. בשל כישרונו הרב הוא קיבל משרת הוראה באוניברסיטה לאמנויות התיאטרון והקולנוע, שם היו תלמידיו מיקלוש סינטאר ואירן פשוטה. הוא עבד גם כעיתונאי בעיתונים שונים. ארדש נעצר ב-1950, הואשם בריגול, ולאחר מכן בילה שלוש שנים בבידוד כאסיר במחנה קישטרצ'ה. הוא שוחרר ב-1953 (לאחר מות סטלין) ולאחר מכן הצטרף לאופוזיציה של המפלגה הקומוניסטית ההונגרית. שנה לאחר מכן הורחק מהרדיו ההונגרי, שם עבד כעובד חיצוני. בשנת 1954, השתתף כעד במשפט הטיהור והשיקום של יאנוש קאדאר. בפברואר 1956 נגזרו עליו בערכאה הראשונה שנה וחצי של מאסר באשמת הסתה נגד מתיאש ראקושי, אך בערעור ביצוע עונשו הושעה.

== פעילותו ב-1956 ==
הוא הפך לעובד חיצוני בעיתון מדיאר נמזט ועבד גם ככתב רדיו. ארדש יזם את הדיון באמנות שימושית של חוג פטפי. ב-22 באוקטובר 1956 הוא נשא נאום באספה שאורגנה באוניברסיטת בודפשט לטכנולוגיה ולכלכלה. הדיווח על אספת הסטודנטים שודרה ברדיו קושוט, באותו ערב.<ref>Hogyan készül a popmenedzser. Erdős Péter interjú. UNIO Lap- és Könyvkiadó Kft. Budapest 1990.</ref> למחרת פרץ המרד ההונגרי. לפי האוטוביוגרפיה שלו, פטר ארדש היה לצד המרד ב-1956. בימים שלאחר מכן עבד לצד נציג חשוב בפרלמנט. כתומך של יוסיפ ברוז טיטו ושל הניהול העצמי היוגוסלבי, הוא יכול היה להשתמש במכונית של השגריר היוגוסלבי.<ref>Szinyei Tamás: Erdős Péter két élete. In: Magyar Narancs folyóirat 2001/51.</ref>

== פעילותו אחרי 1956 ==
לאחר ה-4 בנובמבר, הוא לקח את אשתו, בתו הקטנה ומשפחתו של חבר הפרלמנט לשגרירות יוגוסלביה. הוא וחבר הפרלמנט מצאו מקלט בדירה של הנספח הצבאי היוגוסלבי.<ref name="kézikönyv">1956 kézikönyve. Kronológia. 1956-os kiadó, Budapest</ref> ארדש שהה שם עד ה-18 בנובמבר. ב-26 במרץ 1957 נכנע ויצא ממחבואו. הוא נידון לשנה ושישה חודשי מאסר על פי פסק דינו של בית המשפט העליון ההונגרי, שוחרר ב-19 באוגוסט 1958. בשנים 1958–1959 עמד בראש המחלקה לתיאטרון של משרד זכויות היוצרים, ובין 1960 לבין 1966 למד לימוד משפטים בערב בפקולטה למשפטים של אוניברסיטת אטווש לוראנד.

משנת 1968, הוא היה יועץ משפטי וראש מחלקת העיתונות בהונגרוטון (חברת התקליטים הוותיקה ביותר בהונגריה), ושימש בתפקיד המנהל של משרד האמרגנות וניהול PRO כעובד חברת התקליטים. הוא היה המנהל הידוע ביותר של המוזיקה הקלה בהונגריה במטרה להפוך את הונגריה לקבוצת פופ ברמה עולמית. ב-1990 פורסמו זיכרונותיו תחת הכותרת "איך נוצר מנהל פופ".

חלק אינטגרלי ומשכנע מפעילותו היה יישום תכליתי של הנחיות מדיניות התרבות של עידן קאדאר בנוגע לתחום המוזיקה הפופולרית ההונגרית, שמשמעותה הייתה בעיקר צנזורה. החלטותיו בכיוון זה הושפעו בדרך כלל באופן בלתי נפרד מהקונפליקטים האישיים והמקצועיים שהתעוררו במהלך פעילותו; האחרונים בדרך כלל לא הוסתרו על ידי עצמו או המוזיקאים המעורבים. זה הפך את הקריירה של מוזיקאים רבים לקשים או בלתי אפשריים,

== משפחתו ==
אשתו הראשונה הייתה ארז'בט קבש והאחרונה (על כל פנים השלישית) שלו ד"ר אנה דובוש. בתו אגנש הנקיש (נולדה כאגנש ארדש) היא פסיכולוגית, חברת הפרלמנט האירופי מטעם מפלגת פידס.

== ספרו ==
* איך נוצר מנהל פופ? יודית אצ'אי משוחחת עם פיטר ארדס ; ed. Dezső Kovács; Unió, Bp., 1990

== הנצחתו ==
* יוז'ף ג'אברונקה מגלם את מנהל הפופ לשעבר בסרט "המלך", סדרה בהשראת חייו של ג'ימי זמבו.

== מאמרים קשורים ==
* ספה לחלוקת תפקידים

== לקריאה נוספת ==
* [http://mek.oszk.hu/00300/00355/html/ABC03609/03872.htm לקסיקון ביוגרפי הונגרי]
* [https://web.archive.org/web/20091206043334/http://1956.mti.hu/Pages/WiW.aspx?id=594 מי זה מי של 56]
* [https://magyarnarancs.hu/zene2/erdos_peter_ket_elete-56692 חייו הכפולים של פטר ארדש] (2001)
* [http://www.mult-kor.hu/cikk.php?id=19078 הפנים האמיתיות של קיסר הפופ השנוא] - Múlt-kor.hu, 18 בינואר 2008.

== ראו גם ==
* [https://www.youtube.com/watch?v=YxlyrFgNMhs ראיון עם פטר ארדש משנת 1989] - סרטון יוטיוב
* [https://www.youtube.com/watch?v=lVRA81oN0MQ הם מושכים בחוטים רבים] ( סרטו התיעודי של פטר אלמאשי על התייעצות הרוק בטאטה ב-1981)
* בנצה צ'טארי: [http://doktori.btk.elte.hu/hist/csatari/disszert.pdf של מדיניות המוזיקה הפופולרית של משטר קאדאר] (עבודת דוקטורט)
* בנס צ'אטארי: השכל חשוב, לא השיער. מדיניות המוזיקה הפופולרית של משטר קאדאר; יפו, בודפשט, 2015
* [http://kkbk.blog.hu/2013/08/07/a_vitezy-hankiss-erdos-klan הקלאן של ויטזי-הנקיש-ארדש-אורבן]
* [http://nemerrebaszikamagyar.blog.hu/2012/03/02/megszuletik_a_magyar_popcezar קיסר הפופ ההונגרי נולד] (Nemerrebaszikamagyar.blog.hu)

==קישורים חיצוניים==

== הערות שוליים ==

קטגוריה:עורכי דין יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:אישים במחנות שרות העבודה (הונגריה)
קטגוריה:אסירים במחנה הריכוז זקסנהאוזן
קטגוריה:אסירים במחנה הריכוז בוכנוואלד
קטגוריה:ניצולי השואה: הונגריה
קטגוריה:אמרגנים יהודים
קטגוריה:פופ
קטגוריה:הונגרים שנולדו ב-1925
קטגוריה:הונגרים שנפטרו ב-1990